Návrh komuniké

Vláda SR na svojom .... zasadaní dňa ............ prerokovala materiál "Návrh na udelenie hlavnej ceny XXIX. Medzinárodného festivalu odborných filmov, TV a videoprogramov EKOTOPFILM 2002", ktorý predložilo Ministerstvo hospodárstva SR a Ministerstvo životného prostredia ako iniciatívny materiál.

V roku 2002 sa koná už v poradí 29. ročník Medzinárodného festivalu odborných filmov, TV a videoprogramov EKOTOPFILM. Program festivalu je zameraný na všetky odvetvia priemyselnej, hospodárskej a humánnej činnosti človeka. Základnou myšlienkou festivalu je snaha o technologické  a ekonomické skĺbenie vývoja ľudskej spoločnosti s udržaním rovnováhy v prírode a so zachovaním a rozvíjaním humánnych aspektov života človeka.

Čestné prezídium festivalu na čele s ministrom hospodárstva SR Ľubomírom Harachom, v spolupráci s ministrom životného prostredia a Festivalovým výborom navrhlo vláde SR, aby cenu Grand Prix festivalu podobne ako  v roku 2001 udelila vláda SR aj v roku 2002. 

Vláda SR uvedený návrh akceptovala a poverila predsedu vlády SR, aby dňa 18. októbra 2002 odovzdal cenu vlády SR Grand Prix EKOTOPFILM 2002 na slávnostnom vyhodnotení festivalovej súťaže.